FI Euroopan unionin virallinen lehti C 180/26

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2014/C 180/14)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”Sedano Bianco di Sperlonga”

EY-nro: IT-PGI-0105-01187–13.12.2013

SMM ( X ) SAN ( )

1. Eritelmän kohta (kohdat), jota (joita) muutos koskee

—

☐

—

☒

—

☐

—

☐

—

☐

—

☐

—

☐

—

☐

—

☐

2. Muutoksen (muutosten) tyyppi

—

☒

—

☐

—

☐

—

☐

3. Muutos (muutokset):

Muutetaan orgaanisten happojen kokonaispitoisuuden ja kokonaissokeripitoisuuden arvoja:

— orgaanisten happojen kokonaispitoisuus: vähintään 100 mg / 100 g;

— kokonaissokeripitoisuus: vähintään 10,00 mg/g.

Edellä mainitut muuttujat on määritettävä SMM-tuotteen ”Sedano Bianco di Sperlonga” syötävästä osasta eli varresta käyttäen virallisia menetelmiä.

Muutosta perustellaan Università degli studi di Cassinon tekemän tieteellis-teknisen tutkimuksen tuloksilla; verrattuna Sedano Bianco di Sperlonga -lehtisellerin tuotantoeritelmän laatimisajankohtana käytettyyn tutkimukseen, joka oli silloisessa lähdeluettelossa ainoa käytettävissä ollut tutkimus, uusi tutkimus tehtiin edustavammalle määrälle kasveja ja tuotantotiloja.

Tutkimuksessa pyrittiin varmistamaan tulosten parempi edustavuus laajentamalla otosta, minimoimalla huomioon otettavien eri tekijöiden vaikutukset ja lukumäärä ja valmistelemalla näytteet siten, että ne otetaan ainoastaan Sedano Bianco di Sperlonga ‐lehtisellerin syötävästä osasta.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”Sedano Bianco di Sperlonga”

EY-nro: IT-PGI-0105-01187–13.12.2013

SMM ( X ) SAN ( )

1. Nimi

”Sedano Bianco di Sperlonga”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Suojattu maantieteellinen merkintä ”Sedano Bianco di Sperlonga” on varattu yksinomaan Apium graveolens L. -lajin dulce Mill -lajikkeeseen kuuluvalle Sperlongasta peräisin olevalle lehtisellerin ekotyypille ”Bianco di Sperlonga”, jonka kyljet ovat valkoiset tai lähes valkoiset. Luonteenomainen vaalea väritys on ekotyyppiin kiinteästi liittyvä ominaisuus, joka voi vielä korostua suuremman kylvötiheyden myötä. Kulutukseen saatettaessa SMM-tuotteella ”Sedano Bianco di Sperlonga” on oltava seuraavat paikalliselle ekotyypille ”Bianco di Sperlonga” luonteenomaiset erityisominaisuudet: keskikokoinen, tiivis rakenne, joka koostuu 10–15 vaaleanvihreästä lehtiruodista; lehdet ovat valkeita, kevyesti vaaleanvihreään vivahtavia, vain vähän kuituisia, ja kasville on ominaista vain heikosti erottuva uurteisuus. Paino vaihtelee koon mukaan: keskikokoinen 500–800 grammaa ja suurikokoinen yli 800 grammaa. Maku on makea ja ainoastaan lievästi aromaattinen, minkä vuoksi tuote soveltuu erityisen hyvin nautittavaksi tuoreena. Lisäksi Sedano Bianco di Sperlongan orgaanisten happojen kokonaispitoisuus on vähintään 100 mg / 100 g; sen katkeamislujuus on vähintään 20 N ja kokonaissokeripitoisuus vähintään 10,00 mg/g. Edellä mainitut muuttujat on määritettävä SMM-tuotteen ”Sedano Bianco di Sperlonga” syötävästä osasta eli varresta käyttäen virallisia menetelmiä.

3.3 Raaka-aineet (ainoastaan jalostetut tuotteet)

—

3.4 Rehu (ainoastaan eläinperäiset tuotteet)

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Siementuotannon ja Sedano Bianco di Sperlongan viljelyn ja sadonkorjuun on tapahduttava maantieteellisellä tuotantoalueella.

3.6 Viipalointia, raastamista, pakkaamista jne. koskevat erityiset säännöt

Tuote pakataan varovaisesti maantieteellisellä alueella huolehtien siitä, ettei sen aikana synny hankausta, joka saattaisi johtaa kudosten vahingoittumiseen ja solunesteen valumiseen. Lisäksi tuotteen altistumista auringonpaisteelle sadonkorjuun jälkeen on vältettävä mahdollisimman pitkälle.

Lehtiselleri voidaan pakata

— enintään 5:n kilogramman pakkauksiin, joissa on yhdessä rivissä 4–5 varsiselleriä tai

— enintään 10:n kilogramman pakkauksiin, joissa on kahdessa rivissä 8–10 varsiselleriä.

Pakkauksissa, joissa on 1–3 varsiselleriä, kukin yksittäinen varsiselleri on varustettava etiketillä.

3.7 Merkintöjä koskevat erityissäännöt

Pakkauksen etiketissä on ehdottomasti oltava selkeästi ja luettavasti painettuina unionin tunnuksen ja siihen liittyvien mainintojen lisäksi jäljempänä esitetty tunnus ja seuraavat maininnat:

— ”Sedano Bianco di Sperlonga” jota seuraa kirjainlyhenne ”IGP” (Indicazione Geografica Protetta – suojattu maantieteellinen merkintä SMM), kaikkia muita etiketissä olevia tietoja suuremmin kirjaimin;

— tuottaja- ja pakkausyrityksen nimi, toiminimi ja osoite;

Pakkauksessa ei saa olla mitään muita määritteitä, joita ei ole erikseen mainittu. Tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan, samoin kuin viljelijäyrityksen nimeen viittaavat merkinnät sekä muut totuudenmukaiset ja todennettavissa olevat viittaukset, jotka ovat yhteisön, kansallisten tai alueellisten säännösten nojalla sallittuja ja jotka eivät ole ristiriidassa tämän eritelmän tarkoituksen ja sisällön kanssa.

Nimeä ”Sedano Bianco di Sperlonga” ei saa kääntää muille kielille.

Sedano Bianco di Sperlongan tunnus on suorakaide, jonka sisällä olevassa neliössä on kuvattuna kaksi lehtiselleriä ja niiden taustalla neljä meren aaltoa.

4. Maantieteellisen alueen tarkka rajaus

Suojatulla maantieteellisellä merkinnällä (SMM) ”Sedano Bianco di Sperlonga” varustettu tuote on viljeltävä Fondin ja Sperlongan kuntien alueella.

5. Yhteys maantieteelliseen alueeseen

5.1 Maantieteellisen alueen erityisyys

Sedano Bianco di Sperlongan tuotantoalueen maaperä- ja ilmasto-olosuhteet ovat erittäin suotuisat lehtisellerin viljelylle. Maanparannusalueen ja meren välissä sijaitsevan tuotantoalueen maastoa leimaa lähes pinnassa oleva pohjavesi. Lehtisellerin viljely kehittyi tällä suoalueella (pantano), ensin avomaalla ja sittemmin kasvihuoneissa. Maaperälle on ominaista suolapitoinen maavesi.

SMM-tuotteen viljelyalueen lauhkean meri-ilmaston ominaispiirteitä ovat 17–18 °C:n keskilämpötila, alle 10 °C:n keskilämpötila 1–3 kuukauden aikana, 6,9 °C:n alin keskilämpötila kylmimmän kuukauden aikana sekä sademäärä, joka on keskimäärin 727–1 133 mm vuodessa ja kesäisin 61–83 mm. Erityisesti rannikkoalueella ankara kuivuus jatkuu toukokuusta elokuuhun. Kaikki nämä tekijät ovat ihanteellisia Sedano Bianco di Sperlonga -lehtisellerin viljelylle.

On syytä korostaa myös paikallisten tuottajien merkitystä. He harjoittavat usein tuotantoa tiloilla, joiden keskimääräinen viljelypinta-ala on vähemmän kuin yksi hehtaari, ja ympäristöä säästävien viljelymenetelmien käytön lisäksi he ovat onnistuneet säilyttämään Bianco di Sperlonga -ekotyypin tuottamalla omavaraisesti siemenet fenotyyppisen valinnan avulla (keräämällä siemenet laadultaan parhaista kasviyksilöistä), jolloin voidaan turvata sekä perinteinen tuotantomenetelmä että kasvin erityisominaisuudet.

5.2 Tuotteen erityisyys

Sedano Bianco di Sperlongan ekotyypin ”Bianco di Sperlonga” varsi on väritykseltään tyypillisesti ja luontaisesti erittäin vaalea, ja sen aistinvaraisia ominaisuuksia ovat maukkaus, miedon aromaattinen hieman kevyesti hapokkaaseen vivahtava maku, joiden ansiosta se soveltuu erityisen hyvin kulutettavaksi tuoreena, sekä varsien alhaisempi katkeamislujuus.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Sedano Bianco di Sperlonga -lehtisellerin viljely paikallisesta Bianco di Sperlonga ‐ekotyypistä perustuu huomattavaan valintaan, jolla halutaan erityisesti korostaa lehtien värityksen vaaleutta (ekotyyppiin kiinteästi liittyvä ominaisuus), viivästyttää kukintaa (kasvitieteellisesti merkittävä näkökohta, jolla pyritään saamaan aikaan mahdollisimman pitkä sadonkorjuukausi) sekä tuottamaan rakenteeltaan kiinteitä ja kooltaan pienempiä kasveja. Aiemmin määriteltyjen aistinvaraisten ominaisuuksien ohella myös nämä tekijät auttavat erottamaan Sedano Bianco di Sperlongan muista markkinoilla olevista lehtisellereistä.

Sedano Bianco di Sperlongan viljely Fondin ja Sperlongan alueella alkoi 1960-luvulla. Tämän lehtisellerilajikkeen viljely osoittautui alusta lähtien soveltuvan erinomaisesti Sperlonga-järven ja Tyrrhenanmeren välissä sijaitsevalle suoalueelle, jonka erityispiirre on lähellä maan pintaa oleva pohjavesi ja joka nykyisin on lajikkeen luonnollisin viljely-ympäristö. Lajikkeen viljelystä Fondin ja Sperlongan kuntien alueella todistavat lukuisat verotusasiakirjat 1960-luvun alusta tähän päivään saakka. Niistä ilmenee, että alkuvaiheen jälkeen Sedano Bianco di Sperlongasta tuli nopeasti kaupallisesti arvokas ja kysytty tuote Rooman markkinoilla. Viime vuosikymmenien aikana lehtisellerin viljely on jatkuvasti lisääntynyt.

Eritelmän julkaisutiedot

(Asetuksen (EY) N:o 510/2006 (4) 5 artiklan 7 kohta)

Italian hallitus on aloittanut kansallisen vastaväitemenettelyn julkaisemalla 11. lokakuuta 2013 Italian tasavallan virallisen lehden numerossa 239 ehdotuksen suojatun maantieteellisen merkinnän ”Sedano Bianco di Sperlonga” eritelmän muutosehdotuksen hyväksymiseksi.

Eritelmän konsolidoitu teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maatalous-, elintarvike- ja metsätalousministeriön kotisivulle (www.politicheagricole.it), valitsemalla ensin ”Qualità e sicurezza” (oikealla ylhäällä) ja sen jälkeen ”Disciplinari di Produzione all’esame dell’UE”.

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.

(4) Katso alaviite 3.